Ifølge fotbollskanalen.se er AaB tæt på hente Mjälbys midtbanespiller Andreas Blomqvist. Det svenske medie skriver, at den nordjyske klub køber den 22-årige svensker for 1,5 millioner svenske kroner. Både Djurgården og IFK Göteborg har ifølge mediet været interesseret i Blomqvist, men det bliver angiveligt de danske mestre, som ender med ham. - Man køber ham fri fra Mjälby for 1,5 millioner kroner, siger en anonym kilde til fotbollskanalen.se. Andreas Blomqvists agent, Jonas Wirmola, vil ikke kommentere konkret på AaB. - Der har været interesse fra både Sverige og Danmark, men jeg har ingen øvrige kommentarer, siger Jonas Wirmola. Mjälby spiller i den næstebedste svenske fodboldrække. Andreas Blomqvist har et år tilbage af sin kontrakt med Blekinge-klubben.

Opsummering:
Ifølge fotbollskanalen.se er AaB tæt på at sikre sig vinterens første nyindkøb.